แรงซื้อกองทุนหนุน SET สัปดาห์หน้าทดสอบ 1,400 จุด
บล.โกลเบล็กคาดแนวโน้มการลงทุนในสัปดาห์หน้ามีโอกาสปรับตัวขึ้นไปทดสอบแนวต้าน 1,400 จุด คาดยังรับแรงหนุนเม็ดเงิน LTF-RMF ที่ยังเข้าซื้อ ส่วนแนวรับให้ไว้ที่ 1,390 จุด และยังต้องติดตามดัชนีผู้จัดการฝ่ายจัดซื้อ (PMI) เบื้องต้นเดือนพ.ย.ของทั้งสหรัฐฯ, ยุโรป และญี่ปุ่นที่จะทยอยประกาศออกมา
20 พ.ย. 2558

นายชัยยศ จิวางกูร ผู้อำนวยการฝ่ายวิเคราะห์กลยุทธ์การลงทุน บล.โกลเบล็ก เปิดเผยถึงตลาดหุ้นไทยวันนี้ (20 พ.ย.) ปรับตัวขึ้นในทิศทางเดียวกับตลาดหุ้นอื่นในภูมิภาคส่วนใหญ่จะอยู่ในแดนบวก คงเป็นความคาดหวังจากถ้อยแถลงธนาคารกลางยุโรป (ECB) ที่อาจเพิ่มการใช้ QE แต่ยังต้องรอความชัดเจน ส่วนตลาดบ้านเราได้รับแรงหนุนจากเม็ดเงิน LTF และ RMF รับอานิสงส์งาน Set in the city ทำให้สัปดาห์นี้มีแรงซื้อจากองทุนเข้ามาค่อนข้างมาก
แนวโน้มการลงทุนในสัปดาห์หน้า คาดว่าตลาดฯมีโอกาสปรับตัวขึ้นไปทดสอบแนวต้าน 1,400 จุด คาดยังรับแรงหนุนเม็ดเงิน LTF-RMF ที่ยังเข้าซื้อ ส่วนแนวรับให้ไว้ที่ 1,390 จุด และยังต้องติดตามดัชนีผู้จัดการฝ่ายจัดซื้อ (PMI) เบื้องต้นเดือนพ.ย.ของทั้งสหรัฐฯ, ยุโรป และญี่ปุ่นที่จะทยอยประกาศออกมา
 
หลักทรัพย์ที่มีมูลค่าการซื้อขายสูงสุด 5 อันดับแรก
AOT ปิดที่ 323.00 บาท เพิ่มขึ้น 5.00 บาท
JAS ปิดที่ 5.15 บาท ลดลง 0.05 บาท
TRUE ปิดที่ 9.15 บาท ลดลง 0.15 บาท
PTT ปิดที่ 275.00 บาท เพิ่มขึ้น 6.00 บาท
IRPC ปิดที่ 4.44 บาท เพิ่มขึ้น 0.10 บาท
 
ที่มา: สำนักข่าวอินโฟเควสท์